Diari Oficial de la Generalitat Valenciana


Sumari del DOGV 6839, del 13-08-2012 (2012/7849)

RESOLUCIÓ de 31 de juliol de 2012, del president del Patronat de la Fundació de la Comunitat Valenciana La Llum de les Imatges, per la qual es publica la relació de llocs de treball del personal al servici de la Fundació de la CV La Llum de les Imatges.
-------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6839

Data del DOGV
:   13-08-2012

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2012/7849


Data del document
:   31-07-2012

Organisme emissor
:   Fundació de la Comunitat Valenciana la Llum de Les Imatges

Tipus de document
:   Resolució

Descriptors 

:   * Fundació de la Comunitat Valenciana la Llum de Les Imatges
    * concurs administratiu

RESOLUCIÓ de 31 de juliol de 2012, del president del Patronat de la Fundació de la Comunitat Valenciana La Llum de les Imatges, per la qual es publica la relació de llocs de treball del personal al servici de la Fundació de la CV La Llum de les Imatges. [2012/7849]  
De conformitat amb el que disposa el Decret Llei 1/2011, de 30 de setembre, del Consell, de Mesures Urgents de Règim Economicofinancer del Sector Públic Empresarial i Fundacional, que disposa, en l'article 18, que els ens del sector públic de la Generalitat a què fa referència la dita norma publicaran, anualment, en el Diari Oficial de la Comunitat Valenciana una relació dels llocs de treball o plantilles.  
  
Per mitjà del present, dins del termini establit en la disposició transitòria quinta del Decret Llei 1/2011, de 30 de setembre, resolc publicar la relació de llocs de treball en el Diari Oficial de la Comunitat Valenciana que figura en l'annex d'esta resolució i que correspon a la Fundació de la Comunitat Valenciana La Llum de les Imatges.  
  
València, 31 de juliol de 2012. El president efectiu, segons Decret 68/2011, de 27 de maig, del Consell, pel qual s'aprova el Reglament de Fundacions de la Comunitat Valenciana: Josep Maria Tomàs i Prats.  
  
  
  
Codis relació llocs de treball de la Fundació   
de la CV La Llum de les Imatges  
  
Classificació professional  
  
Naturalesa del lloc de treball:  
(L): Personal laboral  
  
Codis sistema de provisió:  
(1): concurs oposició  
(2): Lliure designació  
  
Codis centre de treball:  
(1): València  
(2): Bétera  
(3): Altres. Centres de treball itinerants en funció de les exposicions que es desenvolupen dins de la Comunitat Valenciana  
  
Codis titulació acadèmica requerida:  
(1): Llicenciatura universitària  
(2): Diplomatura  
(3): Títol de Batxiller o títol de Grau Mitjà de cicle Formatiu de Formació Professional  
(4): Títol Graduat ESO o Certificat Escolaritat  
  
Categories i grups professionals:  
El grup professional reunix les titulacions, aptituds professionals i contingut en general de la prestació laboral que es correspon amb estes.  
La categoria professional es definirà tant per la pertinença a un grup professional com per les funcions que es desenvolupen en cada una d'estes.  
  
Grups professionals:  
Grup I. Els treballadors inclosos en este grup professional han d'estar en possessió de la titulació superior (llicenciatures) relacionada amb la matèria que s'ha d'exercir, o amb experiència almenys de cinc anys en el seu sector.  
Grup II. Els treballadors inclosos en este grup professional han d'estar en possessió de la titulació mitjana (diplomatures) relacionades preferentment amb la matèria que s'ha d'exercir, o amb experiència almenys de tres anys en el seu sector.  
Grup III. El personal inclòs en este grup professional ha d'estar en possessió de la titulació de Batxiller o títol de Grau Mitjà de cicle de Formació Professional.  
Grup IV. El personal inclòs en este grup professional ha d'estar en possessió de la titulació del Graduat en ESO o Certificat d'Escolaritat (si és el cas). S'inclouen en este nivell tots aquells treballadors que realitzen tasques amb un grau alt de supervisió, que s'executen segons les instruccions molt concretes amb un alt grau de dependència.  
Les categories professionals relacionades amb els anteriors grups professionals són les següents:  
  
Grup professional I  
Categories professionals:  
\* Gerent  
\* Cap de premsa  
\* Director/a de comunicació  
\* Tècnic/a de conservació, traducció i publicacions  
\* Cap del Servici d'Història  
\* Historiador/a  
\* Cap de l'Àrea de Restauració de Béns Mobles  
\* Cap del Servici de Conservació i Restauració de Daurats  
\* Cap del Servici de Conservació i Restauració de Tèxtil  
\* Cap del Servici de Conservació i Restauració d'Escultura  
\* Cap del Servici de Conservació i Restauració de Tela  
\* Cap del Servici de Conservació i Restauració de Taula  
\* Cap del Servici de Processos de Neteja i Pintures  
\* Cap del Servici de Materials, Infrastructures i Documentació  
\* Tècnic restaurador  
  
Grup professional II  
Categories professionals:  
\* Director/a R. R. Institucionals  
  
Grup professional III  
Categories professionals:  
\* Cap administració  
\* Secretari/a direcció  
\* Administratiu/a  
\* Restaurador especialista ebenisteria  
  
Grup professional IV  
\* Personal auxiliar suport per a restauració-exposició  
\* Personal de neteja  
  
Codis funcions categories professionals  
  
Grup professional I:  
A) Gerent: gestió ordinària, exercint amb este fi les competències que expressament li delegue el Patronat al qual correspon el seu nomenament i remoció.  
B) Cap de premsa: comprén el personal encarregat de coordinar i supervisar l'assessorament i les relacions amb els mitjans de comunicació.  
C) Director/a comunicació: és el personal encarregat de la direcció i execució de les tasques de comunicació, premsa i publicitat.  
D) Tècnic/a conservació, traducció i publicacions: és el personal encarregat de realitzar les tasques de conservació i coordinació de les exposicions, documentació, correcció i traducció de textos, així com la coordinació de publicacions que emanen dels treballs de la Fundació, i de les exposicions que es puguen organitzar.  
  
E) Cap del Servici d'Història: és el personal encarregat de coordinar i supervisar els treballs i tasques pròpies de l'àrea d'Història.  
F) Historiador/a: és el personal tècnic i qualificat que desenvolupa el treball i les tasques de l'àrea d'Història.  
G) Cap de l'Àrea de Restauració de Béns Mobles: és el personal encarregat de dirigir i supervisar les actuacions per a la intervenció i manipulació de les obres d'art davall les directrius de la Fundació de la C. V. La Llum de les Imatges, així com de planificar i coordinar els objectius i les actuacions del departament de restauració.  
H) Cap del Servici de Conservació i Restauració: comprén el personal encarregat de dirigir les actuacions dels treballs, cada un dins de la seua especialitat (seccions: daurats, tèxtil, escultura, tela, taula, frescos, neteja, materials, infrastructura i documentació).  
I) Tècnic/a restauració: és el personal d'ofici tècnic integrat, que realitza funcions tècniques complexes de conservació i restauració, davall la supervisió del personal de rang superior. Dins d'esta categoria professional, hi ha tres subgrups:  
Nivell 1: tècnic/a restauració amb experiència de més de 6 anys  
Nivell 2: tècnic/a restauració amb experiència entre 2 i 6 anys  
Nivell 3: tècnic/a restauració amb experiència entre 0 i 2 anys  
  
Grup professional II:  
J) Director/a RR institucionals: és el personal encarregat de coordinar les relacions externes i institucionals de la Fundació de la CV La Llum de les Imatges  
  
Grup professional III:  
K) Cap administració: és el personal que s'encarrega de coordinar, dirigir i supervisar els departaments de contractació, comptabilitat i inventari de la Fundació de la CV La Llum de les Imatges.  
L) Secretari/a direcció: és el personal que s'encarrega de coordinar l'àrea de personal, realitzant tasques de suport administratiu directe al titular de la gerència, coordinant la seua agenda i qualsevol altra tasca de caràcter administratiu que se li encomane.  
LL) Administratiu/va: és el personal encarregat de realitzar les funcions de portar comptabilitat, informàtica, arxiu de documents, gestió de bancs i semblants.  
M) Restaurador/a especialista en ebenisteria: és el personal amb experiència en treballs d'ofici d'ebenisteria i fusteria d'obra d'art.  
  
  
Grup professional IV:  
N) Personal auxiliar suport per a restauració-exposició: és el personal d'oficis diversos. La seua missió consistix a realitzar els treballs de conducció de transport de la Fundació, control i inventari del magatzem, col·laboració en les tasques de muntatge i desmuntatge de la totalitat de les exposicions realitzades, així com en totes aquelles tasques de suport que li siguen requerides.  
O) Neteja: és el personal encarregat d'efectuar la neteja i col·locació d'estris dels centres de treball, manejant, si és el cas, la maquinària de neteja.  
  
Que en aplicació de l'article 18.1 del vigent Decret Llei 1/2011, de 30 de setembre, del Consell de Mesures Urgents de Règim Economicofinancer del Sector Públic Empresarial i Fundacional, i dins del termini establit en la disposició transitòria quinta de l'esmentat precepte legal, per la present, es procedix a relacionar els llocs de treball del personal afecte la Fundació de la CV La Llum de les Imatges en l'annex I a este document.  
   
ANNEX I  
  
Relació llocs de treball   
Fundació de la CV La llum de les Imatges  
  
  
  
  
\* \* \* \* \* \* \* \* \* \* \* \*   
  
ANEXO I  
  
Relación puestos de trabajo   
Fundación de la CV La luz de las Imágenes  
  
